Document ID: 31994R2442

ΚΑΝΟΝΙΣΜΟΣ (ΕΚ) αριθ. 2442/94 ΤΗΣ ΕΠΙΤΡΟΠΗΣ της 7ης Οκτωβρίου 1994 για κατάργηση του κανονισμού (ΕΚ) αριθ. 1784/94 σχετικά με την παύση αλιείας της ιππόγλωσσας της Γροιλανδίας από πλοία με σημαία του Ηνωμένου Βασιλείου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,
Εκτιμώντας:
ότι, βάσει του κανονισμού (ΕΚ) αριθ. 1784/94 της Επιτροπής (2), σταματάει η αλιεία ιππόγλωσσας της Γροιλανδίας στα ύδατα της διαιρέσεως CIEM V, XIV (στα ύδατα της Γροιλανδίας), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο-
ότι η Γερμανία μετέφερε στο Ηνωμένο Βασίλειο, στις 14 Σεπτεμβρίου 1994, 200 τόνους ιππόγλωσσας της Γροιλανδίας στα ύδατα της διαιρέσεως CIEM V, XIV (στα ύδατα της Γροιλανδίας)- ότι, κατά συνέπεια, η αλιεία ιππόγλωσσας της Γροιλανδίας στα ύδατα των διαιρέσεων CIEM V, XIV (στα ύδατα της Γροιλανδίας), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο πρέπει να επιτραπεί- ότι είναι σκόπιμο, ως εκ τούτου, να καταργηθεί ο κανονισμός (ΕΚ) αριθ. 1784/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1784/94 καταργείται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Οκτωβρίου 1994.

Labels: 18
6